Himmerland Forsikring fra Aars har i første halvår af 2007 præsteret et overskud på 36,8 mio. kr. før skat, resultatet betegnes som meget tilfredsstillende.

Himmerland Forsikring har øget præmieindtægterne i selskabet fra 140 mio. kr. i første halvår 2006 til 148 mio. kr. i årets første seks måneder, og har nu en egenkapital på 418 mio. kr. Administrerende direktør Ole Færch mener, at selskabet står godt rustet til at møde de skærpede krav, som EU i de kommende år stiller til europæiske forsikringsselskaber.